
Către, 

Biroul Permanent al Camerei Deputaților


Vă înaintăm, alăturat, raportul asupra proiectului de Lege privind aprobarea Ordonanței de urgență a Guvernului nr.137/2020 privind acumularea în vederea constituirii ca stoc rezervă de stat a unei cantități de grâu pentru panificație, trimisă cu adresa nr. PLx.575/2020, Camera Deputaţilor fiind Cameră decizională. 





	PREŞEDINTE,

Alexandru STĂNESCU
	SECRETAR,

Dan CIOCAN

RAPORT 
asupra proiectului de Lege privind aprobarea Ordonanței de urgență a Guvernului nr.137/2020 privind acumularea în vederea constituirii ca stoc rezervă de stat a unei cantități de grâu pentru panificație

(PLx 575/2020)

În conformitate cu prevederile art.94 și 115 alin.(3) din Regulamentul Camerei Deputaţilor, Comisia pentru agricultură, silvicultură, industrie alimentară şi servicii specifice a fost sesizată în dezbatere pe fond, în procedură de urgență, cu proiectul de Lege privind aprobarea Ordonanței de urgență a Guvernului nr.137/2020 privind acumularea în vederea constituirii ca stoc rezervă de stat a unei cantități de grâu pentru panificație, transmis cu adresa nr. PLx 575 din 30 septembrie 2020 și înregistrat sub nr. 4c-5/464/01.10.2020.
Senatul, în calitate de primă Cameră sesizată, a adoptat proiectul de Lege în şedinţa din 21 septembrie 2020. 
Camera Deputaţilor este Cameră decizională, potrivit prevederilor art.75 din Constituţia României şi ale art. 91 alin.(9) pct. 1 din Regulamentul Camerei Deputaţilor, republicat.
La întocmirea raportului comun Comisiile au avut în  vedere:
· avizul favorabil al Consiliului Legislativ (nr. 839/19.08.2020);
· avizul favorabil al Comisiei pentru politică economică, reformă și privatizare (nr. 4c-1382/05.10.2020);
Proiectul de lege are ca obiect de reglementare aprobarea acumulării în vederea constituirii ca stoc rezervă de stat a unei cantități de 100.000 tone de grâu pentru panificație, urgență determinată de necesitatea prevenirii unor dificultăți în ceea ce privește asigurarea necesarului de grâu pentru consumul de pâine pe cap de locuitor, în cazul persistenței unor perioade de criză cu potențial de recurență.
		Membrii Comisiei pentru agricultură, silvicultură, industrie alimentară şi servicii specifice au reexaminat proiectul de lege în şedinţa din 14 octombrie 2020.
		Membrii Comisiei au participat la dezbateri conform listei de prezență.
La dezbateri a  participat ca invitat, în conformitate cu prevederile art. 55 din Regulamentul Camerei Deputaţilor, republicat, cu modificările și completările ulterioare, domnul Sorin Roșu-Mareș, secretar de stat în cadrul Ministerului Agriculturii și Dezvoltării Rurale.
		În urma examinării proiectului de Lege şi a opiniilor exprimate, deputații Comisiei pentru agricultură, au hotărât cu unanimitate de voturi, să supună Plenului Camerei Deputaților, adoptarea proiectului de Lege privind aprobarea Ordonanței de urgență a Guvernului nr.137/2020 privind acumularea în vederea constituirii ca stoc rezervă de stat a unei cantități de grâu pentru panificație în forma adoptată de Senat.
În raport cu obiectul şi conţinutul său, proiectul de lege face parte din categoria legilor ordinare.



	PREŞEDINTE,
Alexandru STĂNESCU
	SECRETAR,
Dan CIOCAN











	Consilier parlamentar,
Alexandra Simionel

